Om Frøernes Hud- og Lunge-Respiration. 195 



Organisation, som de vexlende Aarstider medføre; hertil ville 

 vi komme tilbage under Omtalen af vore egne Forsøg. 



'Hvad de enkelte Respirationsorganers (Hudens og Lungens) 

 Andel i det samlede Stofskifte angaar, foreligger der talrige 

 Forsøg, der vise, at Frøer kunne friste Livet i lang Tid ved 

 Hjælp af Hudrespirationen alene. Ved disse Forsøg har man 

 dels exstirperet Lungerne, dels udelukket Brugen af dem ved 

 Neddykning af Frøerne under Vand; i sidste Tilfælde maa 

 Vandet jævnlig fornyes, eller der maa paa anden Maade sørges 

 for, at den Ilt, der er absorberet deri, ikke bruges op. Disse 

 Fakta vise naturligvis klart, at Hudrespirationen under Om- 

 stændigheder er af en særdeles stor Nytte for Frøerne ; men 

 hvor stort det respiratoriske Stofskifte gennem Huden er, kan 

 ikke paa denne Maade blot tilnærmelsesvis afgøres , thi som 

 bekendt kunne Frøer leve længe med et overordentlig ringe 

 Stofskifte; den Omstændighed, at Hudrespirationen alene er til- 

 strækkelig til at opretholde Livet hos disse Dyr i længere Tid, 

 behøver derfor ingenlunde at betyde, at den kvantitativt set er 

 af stor Udstrækning. For at man kan danne sig en Mening 

 om dens Andel i det samlede Stofskifte , er derfor direkte Be- 

 stemmelse af den udskilte Kulsyre og den optagne Ilt nød- 

 vendig under saadanne Omstændigheder, hvor Huden er det 

 eneste funktionerende Respirationsorgan. 



Imidlertid ere de kvantitative Undersøgelser, der foreligge 

 over Hud- og Lungerespirationen hos Frøer, meget faa, for- 

 mentlig kun tre; og i de to af disse er endda kun den udskilte 

 Kulsyre, ikke tillige den optagne Ilt bestemt. 



Man er ved disse Forsøg gaaet to forskellige Veje , idet 

 Klug har forsøgt hos et enkelt Individ samtidig at bestemme 

 baade Lunge- og Hudrespirationens Størrelse særskilt, medens 

 Regnault & Reiset og senere W. Berg have bestemt, hvor 

 stort et Stofskifte der kan præsteres af Huden alene , efter at 

 Lungerne ere exstirperede. 



